b'\n_START_ARTICLE_\nMatthew Mendy\n_START_SECTION_\nSeurajoukkueura\n_START_PARAGRAPH_\nMendy muutti 18-vuotiaana opiskelemaan Yhdysvaltoihin, jossa h\xc3\xa4n pelasi usean kauden ajan Alabama A&M Universityn sek\xc3\xa4 George Masonin yliopiston joukkueissa NCAA- ja CAA-yliopistosarjoja. Yhdysvalloista Mendy siirtyi vuonna 2007 entisen bundesliigaseuran KFC Uerdingen 05:n riveihin Saksan nelj\xc3\xa4nneksi korkeimmalle sarjatasolle Oberligaan ja sielt\xc3\xa4 vuotta my\xc3\xb6hemmin It\xc3\xa4vallan kakkosliigaan 1. FC V\xc3\xb6cklabruckin joukkueeseen._NEWLINE_Vuosina 2010\xe2\x80\x932012 Mendy pelasi kaksi kautta Kiinan toiseksi korkeimmalla sarjatasolla sek\xc3\xa4 parin kuukauden ajan Ruotsin 3. divisioonassa ennen siirtymist\xc3\xa4\xc3\xa4n Maltan p\xc3\xa4\xc3\xa4sarjaan. Kaudella 2013\xe2\x80\x932014 Mendy edusti Bangladeshin liigan Feni SC:t\xc3\xa4, joka sijoittui sarjassa toiseksi viimeiseksi, mutta selvisi kuitenkin cupin finaaliin._NEWLINE_Mendy siirtyi syksyll\xc3\xa4 2014. H\xc3\xa4n allekirjoitti FC Jazzin kanssa loppukauden mittaisen sopimuksen elokuussa 2014. Kauden p\xc3\xa4\xc3\xa4tteeksi Mendy siirtyi Kakkosessa pelanneen Kokkolan Pallo-Veikkojen riveihin. H\xc3\xa4n oli sitten nostamssa KPV:t\xc3\xa4 Ykk\xc3\xb6seen ja on pelannut seuraavat kaudet 2016 ja 2017 KPV:ss\xc3\xa4.\n_START_SECTION_\nMaajoukkue\n_START_PARAGRAPH_\nMaajoukkuedebyyttins\xc3\xa4 Mendy teki vuonna 2006. H\xc3\xa4n pelasi Gambian maajoukkueessa muun muassa vuoden 2010 MM-kisojen karsinnoissa.'